अब हरदोई के शेल्टर होम से भी 19 महिलाएं गायब | Instant ख़बर
अब हरदोई के शेल्टर होम से भी 19 महिलाएं गायब
लखनऊ: यूपी के देवरिया के मां विंध्यवासिनी बालिका संरक्षण गृह में देह व्यापार के खुलासे के बाद हरदोई में मंगलवार को शेल्टर होम से महिलाओं के गायब होने का मामला सामने आया है. मामला हरदोई के बेनीगंज इलाके का है, जहां निराश्रित महिलाओं के लिए चल रहे शेल्टर होम से 19 महिलाएं गायब हैं. मामले से पर्दा उस वक्त उठा, जब जिले के डीएम पुलकित खरे शेल्टर होम का निरीक्षण के लिए पहुंचे. डीएम ने निरीक्षण के दौरान पाया कि शेल्टर होम के रजिस्टर में 21 महिलाओं के नाम दर्ज थे, लेकिन वहां केवल 2 महिलाएं ही मौजूद थीं, जिसके बाद डीएम ने शेल्टर होम को मिल रही अनुदान राशि पर रोक लगाने की सिफारिश की है.